ভুল করে সামান্য পরিমাণে অতিরিক্ত ভিটামিন বি ঔষধ খেলে সাধারণত তেমন সমস্যা হয় না। তবে ক্ষেত্রবিশেষে কিছু জটিলতা দেখা দিতে পারে। যেমন: অতিরিক্ত ভিটামিন বি৩ খেলে ত্বক লালচে হয়ে যায়। দীর্ঘদিন ধরে এভাবে অতিরিক্ত ভিটামিন বি৩ খেলে লিভারের সমস্যা হতে পারে। অন্যদিকে অতিরিক্ত ভিটামিন বি৬ খেলে ‘পেরিফেরাল নিউরোপ্যাথি’ নামক রোগ হতে পারে। এই রোগে হাত-পায়ের বোধশক্তি হারিয়ে যেতে পারে। এই বিষয়ে আপনার কোনো প্রশ্ন থাকলে কিংবা দুশ্চিন্তা হতে থাকলে ডাক্তারের সাথে যোগাযোগ করুন।